
SPIRITE 
MORȚILOR 


Aud sau vorbesc ele? 


Alexander Bogomoleț, un om de știință 
rus, a afirmat odată că omul ar trebui să trăiască 
cel puțin 150 de ani. El a preparat un ser des- 
tinat reducerii procesului de îmbătrânire a 
tesuturilor conjunctive ale corpului uman. Din 
nefericire, învățatul doctor a murit la vârsta 
de 64 de ani, cu doar 86 de ani mai devreme 
decât data pe care o fixase pentru sine și pentru 
întreaga omenire. Iar noi nu am înțeles încă 
tainele vieții și ale morții. 

Nimeni nu a descoperit încă elixirul tine- 
reţii și nimeni n-a trecut până acum dincolo 
de perdeaua morţii, pentru a se întoarce și a 
ne spune ce este de cealaltă parte. Singurele 
informaţii autentice pe care le avem despre 
acest subiect sunt găsite în marea carte a lui 

Dumnezeu, Biblia. Aici sunt cuprinse răspun- 
suri la probleme ce au frământat inimile băr- 
baţilor și ale femeilor de-a lungul vremurilor. 
Pătrunzând prin spuma afectivității umane și 
a superstițiilor, ea aduce asigurare celor care 
se tem de viitor și se întreabă despre ceea ce i 
se întâmplă sufletului în primele cinci minute 
după moarte. 

Pentru a prezenta acest subiect, trebuie să 
găsim răspunsul unei probleme fundamentale. 
Dacă îi putem răspunde într-un mod corect, 
toate celelalte întrebări despre moarte și de- 
spre suflet se vor deschide asemenea florilor 
la soare. Problema cu adevărat importantă este 
aceasta: Ce fel de natură posedă omul? Cum l-a 
creat Dumnezeu? Are el o natură muritoare 
sau nemuritoare? Raportându-ne la dicționar, 
cuvântul muritor înseamnă supus morții, iar 
nemuritor, nesupus putrezirii. Simplu, trebuie 
să ne întrebăm dacă Dumnezeu l-a creat pe 
om cu o natură care poate muri sau cu puterea 
unei vieți fără sfârșit. 

Răspunsul la această întrebare importantă 
se găseşte în Iov 4,17: „Fi-va omul fără vină 
înaintea lui Dumnezeu? Fi-va el curat înaintea 
Celui ce l-a făcut? Aici este cuvântul pe care îl 
căutăm! Omul este muritor. El este subiectul 
morţii. Dumnezeu nu l-a făcut fără capacitatea 
de a se deteriora și de a muri. Adevărul este că 

numai Dumnezeu are acea putere naturală a 
existenţei veșnice, numai El este nemuritor. lar 
singura dată când acest cuvânt este folosit în 
Scriptură este folosit cu referire la Dumnezeu: 
A Împăratului veşniciilor, a nemuritorului, nevă- 
zutului și singurului Dumnezeu, să fie cinstea și 
slava în vecii vecilor! Amin. (1 Timotei 1:17). 

Specia umană n-a fost învestită cu nemurirea 
naturală. Cuvântul lui Dumnezeu ne asigură că 
numai El singur are acest fel de natură. El este 
autorul vieții și marea sursă a oricărei existenţe. 
De la El a derivat oricare altă formă de viață 
din univers. Împăratul împăraților şi Domnul 
domnilor, singurul care are nemurirea, care 
locuiește într-o lumină de care nu poți să te 
apropii, pe care nici un om nu L-a văzut și nici 
nu-L poate vedea și care are cinstea și puterea 
veşnică! Amin. (1 Timotei 6:17), 

În acest moment, cineva poate avea 
întrebări despre subiectul nemuririi. Iată una 
dintre ele: este posibil ca omul să aibă un trup 
muritor și un suflet viu, nemuritor, într-un 
templu de carne? Probabil, persoana reală nu 
este numai trup, ci și entitatea suflet nemuritor 
care locuiește în trupul muritor. Nu trebuie să 
fim încurcați cu privire la acest punct, pentru 
că el a fost stabilit în mod exact de un număr 
de texte biblice. 

Sufletul poate muri 


Dumnezeu a spus prin profet: Iată că toate 
sufletele sunt ale Mele. După cum sufletul fiului 
este al Meu, tot așa şi sufletul tatălui este al 
Meu. Sufletul care păcătuieşte acela va muri 
(Ezechiel 18:4). Aceasta stabilește în mod 
ferm că sufletul nu este numit nemuritor de la 
natură sau că nu poate experimenta moartea. 
De vreme ce cuvântul nemuritor înseamnă 
nesupus morții, nu poate exista nici o îndoială 
în privința unui suflet care posedă nemurirea 
în sine. Cel puţin alte zece versete afirmă 
exact același lucru: sufletul nu este nemuritor 
în mod natural (prin natura lui). 

Isus, Marele Învățător, a afirmat că sufletul 
poate muri în Matei 10:28: Nu vă temeti de 
cei care vă ucid trupul, dar care nu pot ucide 
sufletul, ci temeţi-vă mai degrabă de cel ce poate 
să piardă şi sufletul, şi trupul în gheenă. Prin 
această afirmaţie clară, Domnul Hristos 
plasează problema dincolo de orice îndoială. 
Sufletul poate muri și va muri în focul iadului. 
De aceea, prin natură, el nu poate fi nemuritor. 

Această afirmaţie este șocantă pentru o 
mulțime de oameni. Cât de tulburător este să 
afli că, în cele 1700 de texte biblice în care 
sunt cuvintele suflet și spirit, nici măcar o dată 
nu se face referire la ele ca fiind nemuritoare! 

De unde a venit atunci această doctrină? 
Cei mai mulți dintre noi au auzit despre sufletul 
care nu moare niciodată, din primii ani ai 
copilăriei. Un lucru este sigur: această idee nu 
își are originea în Sfânta Scriptură. Adevărul 
este că el vine direct din tradiția și din mitologia 
păgână. Închinarea chinezilor din antichitate 
era înrădăcinată în credința că sufletul nu 
moare: Hieroglifele din piramidele egiptene 
dovedesc faptul că doctrina unui suflet 
nemuritor de la natură era fundamentală în 
închinarea localnicilor la Zeul Soare. În India 
(unde am trăit mai mulţi ani), hindușii credeau 
în reîncarnarea și în transmigrarea sufletului. 
Cele mai întunecate ceremonii voodoo, de 
origine africană, sunt construite pe conceptul 
unui suflet nemuritor. 

Nu există nici un text care să susțină o 
asemenea învățătură în Biblia creștină; dimpo- 
trivă, Cuvântul ne vorbește despre începutul 
acestei doctrine și despre cel care a lansat-o. 
Să citim Genesa 3,1-4: Șarpele era mai şiret 
decât toate fiarele câmpului pe care le făcuse 
Domnul Dumnezeu. El a zis femeii: „Oare a zis 
Dumnezeu cu adevărat: Să nu mâncaţi din toți 
pomii din gradină?” Femeia a răspuns șarpelui: 
„Putem să mâncăm din rodul tuturor pomilor 
din grădină. Dar despre pomul din mijlocul 

grădinii, Dumnezeu a zis: Să nu mâncaţi din el 
şi nici să nu vă atingeți de el, ca să nu muriţi.” 
Atunci șarpele a zis femeii: Hotărât că nu veți 
muri”, 

Există cineva care nu este de acord cu 
Dumnezeu. Creatorul a declarat că păcatul 
urma să aducă moartea, dar Satana afirmă 
contrariul: Hotărât că nu veți muri! Aceasta a 
fost cea mai mare minciună care a fost spusă 
vreodată, iar cel ce a spus-o a încercat să o 
susțină încă de atunci. Acea predică de început 
despre nemurirea naturală a fost repetată de 
multe ori cu trecerea anilor, deseori chiar de 
predicatori și de teologi care trebuia să 
cunoască adevărul. Cu ani în urmă, Reader's 
Digest a prezentat un articol intitulat Acolo nu 
este moarte, al unuia dintre cei mai populari 
slujbași protestanți. Marele predicator a spus 
același lucru pe care marele înșelător i l-a spus 
Evei: Nu vei muri deloc! Poate părea ca o 
moarte, dar în realitate, vei trăi și vei cunoaşte 
mai mult după aceea decât înainte. 

Poate fi periculoasă această doctrină? Fără 
îndoială, ea presupune mai mult decât 
promulgarea unei false afirmații. Implicațiile 
acestei învățături satanice sunt îndepărtate și 
veșnice. În consecință, milioane de oameni vor 
fi pierduţi deoarece ei nu au înțeles adevărul 

despre natura omului. Înșelăciunea cu privire 
la această problemă deschide o ușă ce poate 
umple viața de întuneric și de control demonic. 
Singura protecție pe care o vom avea vreodată 
împotriva acestui înșelător periculos este de a 
cunoaște adevărul despre moarte și despre 
suflet. 


Duhul se întoarce la Dumnezeu 


Cea mai clară și cea mai concisă definiție 
inspirată a morții a fost dată de Solomon: Până 
nu se întoarce țărâna în pământ, cum a fost, și 
până nu se întoarce duhul la Dumnezeu, care 
l-a dat... (Eclesiastul 12:7) 

Ne sare imediat în ochi cuvântul întoarce. 
După moarte, orice lucru se pare că merge 
înapoi de unde a venit. Țărâna se întoarce în 
pământul din care a fost luată, iar duhul se 
întoarce la Dumnezeu, care l-a dat. Moartea 
este chiar opusul creației. 

Ne este ușor să prezentăm procesul decă- 
derii trupești și al descompunerii. Am înțeles 
foarte bine că părțile componente ale trupului 
nostru sunt foarte asemănătoare cu elementele 
componente ale pământului. De exemplu, 
atunci când este ars, trupul revine la elemen- 
tele chimice ale pământului din care Creatorul 
l-a făcut la început. 

Însă, ce putem spune despre duhul care se 
întoarce la Dumnezeu? Acest fapt nu este chiar 
atât de ușor de înțeles. Nu există în lume nici 
un om care să poată explica acest lucru cu 
ajutorul înțelepciunii omenești. Cu toate 
acestea, numeroase versete biblice aruncă lu- 
mină asupra acestui punct important. Apos- 
tolul Iacov a spus: După cum trupul fără duh 
este mort, tot aşa și credința fără fapte este 
moartă (Iacov 2:26). Cuvântul duh are o re- 
ferință înțeleasă ca suflare. Această explicație 
este foarte importantă! Rădăcina cuvântului, 
în limba greacă, este pneuma, care înseamnă 
suflare sau aer. Noi avem pneumatic(cu aer), 
pneumonie(îmbolnăvirea plămânilor sau a 
respirației), ambele provenind de la aceeași 
rădăcină, pneuma. Dar același cuvânt grecesc 
(pneuma) mai are și o altă semnificaţie. El în- 
seamnă și spirit sau duh. De exemplu, termenul 
pentru Duhul Sfânt este Hagios pneumatos, 
Suflare Sfântă sau Spirit Sfânt. 

Aceasta ne conduce la o concluzie foarte 
interesantă. În Biblie, cuvintele suflare și duh 
sunt folosite uneori interschimbabil. lov 
afirmă: ...atâta vreme cât voi avea suflet și 
suflarea lui Dumnezeu va fi în nările mele... (lov 
27:3). Nu ai nevoie de un grad foarte înalt de 
inteligență pentru a ști că lov a descris același 
lucru prin cuvintele suflare și spirit (duh). 

Omul are numai suflare în nările sale. De fapt, 
este ceea ce Dumnezeu a suflat în nările omului 
în momentul creaţiei. Domnul Dumnezeu l-a 
făcut pe om din țărâna pământului, i-a suflat 
în nări suflare de viaţă, și omul s-a făcut astfel 
un suflet viu.(Genesa 2:7). 

Acum, tabloul începe să se clarifice. Când 
Solomon a descris duhul care se întoarce la 
Dumnezeu, el se referea sigur la suflare, pentru 
că aceasta era ceea ce Dumnezeu a dat la început 
și de aceea, acesta era singurul lucru care se 
putea acum întoarce la Acela care l-a dat. 
Genesa 7:22 se referă la suflarea de viață ca la 
suflarea spiritului de viaţă. 

Psalmistul descrie moartea în aceste 
cuvinte: ... se întorc în țărâna lor. Îţi trimiţi Tu 
suflarea: ele sunt zidite... (Psalmii 104:29,30). 
Aici, ordinea este inversată: suflarea lor, la 
moarte, se întoarce la Dumnezeu. Solomon a 
spus că duhul se întoarce. Aici Dumnezeu oferă 
duhul ca să creeze, iar Genesa spune că El dă 
suflare ca să creeze. Aceasta are sens când 
înțelegem alternarea celor două cuvinte, ele 
însemnând același lucru. 

Acest spirit de viață nu este același lucru 
cu Duhul Sfânt și nici suflarea de viaţă, acelaşi 
lucru cu aerul obișnuit pe care îl respirâm, 
Această suflare (sau spirit) este deosebită, este 
puterea dătătoare de viaţă de la Dumnezeu 

care transformă trupul într-un organism care 
funcționează. Recitiţi Genesa 2:7: Domnul 
Dumnezeu l-a făcut pe om din ţărâna 
pământului, i-a suflat în nări suflare de viaţă și 
omul s-a făcut astfel un suflet viu. Acel corp 
fără viață, construit perfect și conținând ele- 
mentele trebuincioase vieții, nu avea viață. 
Inima nu bătea. Sângele era acolo, dar nu 
circula. Exista creier, dar nu gândea. 

Atunci, Dumnezeu a adăugat un lucru 
trupului pe care îl crease. El a suflat în nări 
suflare de viață, omul s-a făcut astfel un suflet 
viu. Dumnezeu nu a pus în corp un suflet. El 
a adăugat doar un lucru: suflarea sau duhul și, 
ca rezultat al unirii trupului cu suflarea de 
viață, omul a devenit un suflet. 

Milioane de oameni au acceptat punctul 
de vedere tradițional, fals, că Dumnezeu a pus 
un suflet în trupul omului creat. Aceasta s-a 
bazat integral pe doctrina eronată, comună 
tuturor religiilor necreștine. În Biblie, cu 
excepția folosirii sale în expresii poetice sau 
alegorice, sufletul nu intră și nici nu iese din 
trup, nici nu are o existență independentă în 
afara trupului. Deoarece cuvântul grecesc 
psyche înseamnă viaţă, a fost tradus uneori ca 
suflet în diferite versiuni ale Bibliei. Milioane 
de persoane au fost învățate că sufletul posedă 
o nemurire naturală, dar nici măcar o dată nu 

există în Biblie vreo referire la suflet ca fiind 
nemuritor. 

De fapt, sufletul este viața conştientă, 
rezultată atunci când Dumnezeu a adăugat 
suflare(duh) trupului. O ilustrație simplă ne 
va ajuta să înțelegem și mai clar acest adevăr. 
Să comparăm trupul cu para unui bec electric. 
Curentul electric ce curge prin bec reprezintă 
suflarea de viață pe care Dumnezeu a pus-o în 
trup, iar lumina însăși va reprezenta sufletul, 
ceea ce a devenit omul după unirea suflării cu 
trupul. Când privim un bec aprins, vedem o 
reprezentare perfectă a creației complete. Să 
apăsăm pe buton și să întrerupem lumina. Ce 
se întâmplă? Curentul părăsește becul, așa cum 
suflarea părăsește trupul la moarte. Unde este 
însă lumina? A intrat în fasung, în șteker sau 
în cablu? Nu, pur și simplu ea a încetat să existe 
în momentul în care curentul, întrerupt, a fost 
separat de bec. Să ne întrebăm: unde este 
sufletul atunci când suflarea se desparte de 
trup? Răspunsul simplu este că nu mai există 
suflet până când, prin înviere, Dumnezeu redă 
suflarea de viață trupului. 

Nu trebuie să sune atât de straniu pentru 
noi, acum, când am descoperit că la moarte, 
orice lucru se întoarce la starea avută înainte 
de naștere. Înainte de creațiune, omul nu a 
existat într-o formă fără trup. Nu au existat 

nici personalitatea, nici emoțiile conştiente, 
nici mișcarea, înainte ca Dumnezeu să adauge 
suflarea de viață trupului. Numai în acel mo- 
ment, omul a devenit un suflet viu. Dacă sufle- 
tul a venit la existență ca rezultat al acelei uniri, 
când încetează sufletul să mai existe? Desigur, 
ca rezultat al ruperii, al desfacerii acelei uniri. 

Să presupunem că avem înaintea noastră 
două lucruri: scânduri și cuie. Luăm un ciocan 
şi batem cuiele în scânduri, pentru a obține o 
lădiță. Acum, avem trei lucruri: niște scânduri, 
niște cuie și lădița. Apoi, scoatem cu foarte 
mare atenţie cuiele din scânduri. Avem din 
nou în fața noastră două lucruri: scânduri și 
cuie. Ce s-a întâmplat cu lădița? Nu mai există. 
Existenţa ei presupunea ca scândurile și cuiele 
să fie îmbinate. 

În același mod a început Dumnezeu cu 
două lucruri: trup și duh. Când EI le-a pus 
împreună, omul a devenit un suflet viu. La 
moarte, afirmă înțeleptul Solomon, sufletul se 
întoarce la Dumnezeu, iar trupul în țărână. 
Nicăieri în Biblie nu ni se spune că vreun suflet 
supravieţuieşte sau continuă să existe fără trup. 
La moarte, acea putere este eliberată, iar omul 
este exact ceea ce a fost înainte ca suflarea sa 
să se fi unit cu trupul: fără viață, fără cunoș- 
tință, fără conștiință, fără personalitate, inert, 
fără mișcare. 

Biblia se referă chiar la animale ca suflete, 
deoarece au aceeași putere de a trăi de la 
Dumnezeu, care le face vii (Apocalipsa 16:3). 
Înțeleptul spunea: Căci soarta omului și a 
dobitocului este aceeași; aceeași soartă au 
amândoi; cum moare unul, aşa moare și 
celălalt; toți au aceeași suflare și omul nu întrece 
cu nimic pe dobitoc; căci totul este deșertă- 
ciune. Toate merg la un loc; toate au fost făcute 
din țărână și se întorc în țărână (Eclesiastul 
3:19,20). Aceasta nu înseamnă, desigur, că 
omul și animalele au același sfârșit. Pentru 
creaturile morale, dotate cu judecată, cu 
inteligență, cu puterea de a voi și de a alege, va 
exista o înviere și o judecată, dar viața vine 
numai de la Dumnezeu, fie că este vorba de 
om sau de animal. Și la acea viață ca suflet se 
face adesea referire în Biblie. 


Când sunt răsplătiți cei neprihăniți? 


În predica lui Petru din Ziua Cincizecimii, 
el a făcut o afirmaţie puternică despre David, 
care era mort de peste o mie de ani: Căci David 
nu s-a suit în Ceruri (Fapte 2:34). Să ne gândim 
puţin la aceasta: David avea mult timp de când 
se despărțise de această viaţă și, în ciuda 
căderilor sale, a primit asigurare ării şi a 
mântuirii. Atunci de ce nu se bucura de 
fericirea absolută a cerurilor nici la zece secole 

de la plecarea lui? Petru spune: Cât despre 
patriarhul David, să-mi fie îngăduit, fraţilor, să 
vă spun fără sfială că a fost îngropat; și mor- 
mântul lui este în mijlocul nostru până în ziua 
de azi. (Fapte 2,29). Petru cel inspirat a afirmat 
că David era în mormântul său şi nu se urcase 
încă la Ceruri. Interesant! Dacă omul după 
inima lui Dumnezeu nu își primise încă 
răsplata după mai bine de o mie de ani de la 
moarte, ce se poate spune despre toți ceilalți 
oameni buni care au trăit și au murit? Ei, de 
asemenea, se odihnesc în mormintele lor, 
așteptând chemarea lui Dumnezeu pentru 
înviere. 

Isus i-a asigurat pe oamenii din timpul său: 
„ți se va răsplăti la învierea celor neprihăniţi 
(Luca 14:14). El a mai spus: Căci Fiul omului 
are să vină în slava Tatălui Său, cu îngerii Săi; 
și atunci va răsplăti fiecăruia după faptele lui 
(Matei 16:27). Afirmaţii fără echivoc! Intr-un 
limbaj simplu, direct, Isus a declarat că nimeni 
nu va fi răsplătit până ce nu va avea loc învierea, 
la cea de-a doua venire. Aceasta înseamnă că 
nici unul dintre neprihăniţii care au murit nu 
a mers în Ceruri. Toţi așteaptă în mormintele 
lor judecata și sfârșitul lumii. Majoritatea 
ultimelor cuvinte ale Bibliei confirmă acest 
fapt: Iată, Eu vin curând și răsplata Mea este 
cu Mine ca să dau fiecăruia după faptele lui 

(Apocalipsa 22:12). Această ultimă zi a 
răsplătirii este descrisă și de apostolul Pavel 
în 1 Corinteni 15:53: Căci trebuie ca trupul 
acesta, supus putrezirii, să se îmbrace în nepu- 
trezire şi trupul acesta muritor să se îmbrace în 
nemurire. Când se întâmplă aceasta? Într-o 
clipă, într-o clipeală de ochi, la cea din urmă 
trâmbiță. Trâmbita va suna, morţii vor învia, 
nesupuși putrezirii, iar noi vom fi schimbaţi. 
(vers. 52). 

Aceasta explică problema răsplătirii 
pentru cei neprihăniți. Dar ce se poate spune 
despre cei păcătoşi? Când vor fi ei pedepsiţi 
pentru păcatele lor? Domnul știe să îi izbăveas- 
că din încercare pe oamenii cucernici și să 
păstreze pe cei nelegiuţi, ca să fie pedepsiţi în 
ziua judecății. (2 Petru 2:9). Cei păcătoși sunt 
păstraţi undeva până când sosește ziua ju- 
decăţii. Unde sunt ei? Isus a răspuns la această 
întrebare spunând: Nu vă miraţi de lucrul 
acesta, pentru că vine ceasul când toți cei din 
morminte vor auzi glasul Lui și vor ieși afară 
din ele. Cei ce au făcut binele vor învia pentru 
viaţă, iar cei ce au făcut răul vor învia pentru 
judecată (loan 5:28,29). 

Domnul nostru a explicat foarte clar faptul 
că fiecare este păstrat în mormântul lui până 
când este chemat, la înviere, să primească fie 
viaţa, fie condamnarea. Aceasta nu este numai 

o teologie bună, corectă, ci și o înțelegere corectă. 
În realitate, nimeni nu poate fi pedepsit până 
când nu este judecat. Dreptatea cere ca judecata 
să fie făcută. Chiar cel mai nedrept judecător 
pământesc ar fi acuzat dacă ar face altfel. Să 
presupunem că un om acuzat de furt vine 
ina nici judecătorului, iar acesta spune: 
Închideți- l zece ani și după aceea voi asculta cazul 
lui. Nu, aceasta nu se poate întâmpla! Iar Jude- 
cătorul întregului Pământ va proceda așa cu cei 
păcătoși? Niciodată! În acest caz judecata ar fi 
o farsă, nemaiavând nici un sens, nici o justificare. 

Solia minunată a Evangheliei este că atât 
cel bun, cât și cel rău dorm în mormintele lor 
până în ziua învierii. Atunci, ei sunt aduși la 
judecată, după care urmează răsplătirea sau 
pedepsirea, după cum va fi hotărârea judecăto- 
rească. lov spune: Așa se culcă și omul și nu se 
mai scoală; cât vor fi cerurile nu se mai deş- 
teaptă și nu se mai scoală din somnul lui. Ah! 
De m-ai ascunde în locuința morților, de m-ai 
acoperi până-Ți va trece mânia și de mi-ai 
rândui o vreme când Îti vei aduce iarăși aminte 
de mine! Dacă omul o dată mort ar putea să 
mai învie, aș mai trage nădejde în timpul 
suferințelor mele, până mi se va schimba starea 
în care mă găsesc. Atunci, m-ai chema și Ți-aş 
răspunde și Ți-ar fi dor de făptura mâinilor Tale 
(lov 14:12-15). 

Moartea este un somn 


În armonie cu tot restul Bibliei, Iov a descris 
moartea ca pe o perioadă de somn inconștient 
în mormânt, înainte de trezire pentru a primi 
răsplata. El este în acord cu Daniel, care 
vorbește astfel despre venirea lui Hristos: 
„„.Dar, în vremea aceea poporul Tău va fi 
mântuit și anume oricine va fi găsit scris în carte. 
Mulţi dintre cei ce dorm în țărâna pământului 
se vor scula: unii pentru viaţa veşnică, alții 
pentru ocară și rușine veșnică (Daniel 12:1,2). 

Există un motiv pentru care atât de mulți 
scriitori inspirați vorbesc despre moarte ca 
despre un somn. Somnul este o descriere per- 
fectă a stării celui mort. Când un om obosit se 
culcă seara, el este cuprins imediat de somn. În 
ceea ce îl privește, chiar în momentul următor 
el este trezit de răsăritul soarelui, fiind complet 
inconștient de tot ce s-a petrecut în timp ce el 
dormea. La fel este și cu somnul morții. 

Lazăr murise, iar Isus le spune ucenicilor 
săi: „Lazăr, prietenul nostru, doarme; dar mă 
duc să îl trezesc din somn.” Ucenicii I-au zis: 
„Doamne, dacă doarme, are să se facă bine.” 
Isus vorbise despre moartea lui, dar ei crezuseră 
că vorbeşte despre odihna căpătată prin somn. 
Atunci, Isus le-a spus pe față: „Lazăr este 
mort!” (loan 11:11-14). 

Avem aici un exemplu clasic al adevăratei 
învățături a Bibliei despre moarte. Hristos 
numește moartea un somn. Mai târziu, El a 
stat pe piatra cioplită a mormântului priete- 
nului său și a strigat: Lazăre, vino afară! El nu 
a spus: Lazăre,coboară! Lazăr nu urcase la cer, 
nici nu mersese în altă parte, decât în interiorul 
mormântului. Ca răspuns la chemarea lui Isus, 
el s-a trezit din somnul lui și a ieșit la lumina 
soarelui. 

Multe povești au circulat despre oamenii 
care s-au întors din moarte însă aceasta este 
cea mai autentică relatare înregistrată. Nu 
există absolut nici o îndoială că Lazăr era mort 
de patru zile. Surorile au protestat când Isus a 
poruncit să fie înlăturată piatra de la intrarea 
mormântului. Chiar Marta a spus: Doamne, mi- 
roase greu, căci este mort de patru zile (vers. 39). 

Multe povestiri moderne ale pacienților 
reanimați din insuficiența cardiacă includ 
relatări fantastice despre călătorii și despre 
imagini glorioase din Ceruri. Ce a avut de spus 
acest om neprihănit despre cele patru zile ale 
morții sale? A dat vreun raport despre viziunile 
celeste ale răsplătirilor cerești? Nici un cuvânt! 
El dormise, exact așa cum a spus Isus. Fusese 
ca un moment de uitare. 

Dar ce pedeapsă ar fi fost pentru Lazăr să 
fie adus în această lume întunecată după ce a 

fost în prezenţa lui Dumnezeu?! În mod sigur, 
el ar fi cerut să nu se întoarcă dacă acolo s-ar fi 
bucurat, într-adevăr, de răsplătirile celor 
drepți. O reluare a vieţii pământene ar fi fost 
mai rea decât chinul iadului, în comparație cu 
cele 96 de ore în Paradis. Și, desigur, Domnul 
nostru nu s-ar fi făcut niciodată vinovat de a fi 
jucat o asemenea festă prietenului său Lazăr. 

De ce găsim noi că este dificil să credem 
terminologia simplă pe care a folosit-o Isus în 
descrierea morţii? Cu siguranță, nu avem nici 
o problemă în înțelegerea naturii somnului. 
Să presupunem că un om stă pe o bancă în 
parc şi adoarme repede. Doarme atât de 
profund, încât este inconștient de apropierea, 
pe furiș, a unui criminal. În momentul urmă- 
tor, stă mort, într-o baltă de sânge. Acum, după 
punctul de vedere popular al morții, acest om, 
care nu a știut nimic în timp ce dormea, știe 
deodată totul în timp ce sufletul îi părăsește 
trupul. Dar cum poate să fie așa ceva adevărat? 
Isus a spus că moartea este un somn. Dacă omul 
nu știe nimic în timpul somnului, cum poate 
ști mai mult după moarte? Cuvintele lui Isus 
n-ar mai avea nici un înțeles dacă noi le-am 
răstălmăci. 

Mulţi scriitori ai Bibliei oferă explicaţii 
detaliate despre ceea ce îi nnă aceasta: Nu 
vă încredeți în cei mari, în fiii oamenilor, în care 

nu este ajutor. Suflarea lor trece, ei se întorc în 
pământ și în aceeași zi le pier și planurile lor 
(Psalmii 146:3,4). 

In afara oricăror aspecte enigmatice despre 
moarte, scriitorii inspirați vorbesc despre 
natura ei inconștientă. Nici măcar o dată nu 
găsim o descriere palpitantă a vieții după 
moarte care să marcheze viziunea modernă a 
doctrinei. Teologia şi-a adoptat învățătura 
formelor plăcute ale închinării păgâne. David 
spunea: se întorc în pământ și, în aceeași zi, le 
pier și planurile lor. 

Solomon scria: Cei vii, în adevăr, măcar 
Știu că vor muri; dar cei morți nu știu nimic și 
nu mai au nici o răsplată, fiindcă până şi 
pomenirea li se uită. Și dragostea lor, și ura lor, 
şi pizma lor de mult au și pierit şi niciodată nu 
vor mai avea parte de ceea ce se face sub soare. 
[...] Tot ce găsește mâna ta să facă, fă cu toată 
puterea ta! Căci în locuința morților, în care 
mergi, nu mai este nici lucrare, nici chibzuială, 
nici știință, nici înțelepciune! (Eclesiastul 
9:5,6,10). 

Dacă în mod deliberat cineva încearcă să 
creeze expresii și cuvinte mai puternice pentru 
susținerea ideii somnului fără vise în moarte, 
chiar îi va fi greu să egaleze aceste cuvinte ale 
înțeleptului. Să presupunem pentru o clipă că 
aceleași afirmații tari erau făcute să apere ideea 

conștienței după moarte. Cu alte cuvinte, să 
presupunem că Solomon ar fi spus: Și dragostea 
lor, și ura lor, și pizma lor vor continua... căci 
acolo este și lucrare, și chibzuială, și știință; în 
mormântul în care mergi. O asemenea 
afirmaţie, lipsită de ambiguitate, ar putea fi 
sfârșitul tuturor discuțiilor asupra subiectu- 
lui. Dar cine poate argumenta cu așa ceva? 

Însă aici este incredibilul adevăr! Nu numai 
că Biblia nu conţine nici o afirmaţie de acest 
fel, dar ea declară în mod repetat opusul. 
"Totuși, oamenii continuă să creadă ceea ce 
doresc. Trecând peste versetele explicite date 
de numeroși autori inspirați care afirmă 
adevărul despre moarte, mulțimi orbite 
urmează tradiții goale, asimilate de la părinţi, 
de la preoți sau de la pastori. 

Căci nu locuința morţilor Te laudă, nu 
moartea Te mărește, iar cei ce s-au pogorât în 
groapă nu mai nădăjduiesc în credincioşia Ta. 
Ci cel viu, da, cel viu Te laudă, ca mine astăzi 
(Isaia 38:18,19). Nu-L vor lăuda morţii 
neprihăniți pe Dumnezeu dacă ei au fost 
conduși în Ceruri la moartea lor? David rep 
același adevăr: Nu morții laudă pe Domnul și 
nici vreunul dintre cei ce se coboară în locul 
tăcerii (Psalmii 115:17). Căci cel ce moare nu 
îşi mai aduce aminte de Tine; și cine Te va 
lăuda în locuința morților? (Psalmii 6:5). 

„Se vor întoarce vreodată cei morți? 


De ce atât de mulți rezistă dovezii evidente 
a acestor texte biblice? Tendinţele tradiționale 
puternice pot fi o parte a răspunsului, dar sunt 
cuprinse aici mult mai multe lucruri. Mulți 
cred, în mod sincer, că ei au dovada fizică, 
vizibilă, că morţii se întorc. Ei au mărturia 
propriilor simțuri că au conversat cu cei iubiți 
de care au fost despărțiți. Ce se poate spune 
despre aceste manifestări? Ei pot oferi in- 
formaţii despre data, ora și locul când au fost 
confruntaţi cu rude și prieteni morţi, exact în 
aceeași formă ca atunci când aceștia trăiau. 

Trebuie să considerăm toate aceste apariții 
fizice ca aberaţii mintale ale indivizilor insta- 
bili emoţional? Cu greu! Adevărul este că 
aceste forme apar, fiind verificate de nenu- 
mărate ori. Dar, pe baza Cuvântului infailibil 
al lui Dumnezeu, noi le putem respinge ca 
fiind spiritele celor morţi. Aceștia nu se pot 
întoarce și nici nu au o existență post-mortem 
în vreo formă de viață conștientă. 

Cine apare atunci în aceste forme trupeș 
având pretenții mincinoase în numele morți- 
lor? Cine altul decât tatăl minciunii, cel care a 
construit prima amăgire în jurul problemei 
morții. Întrupat, el L-a contrazis pe Dumnezeu, 
atunci când i-a spus Evei: Hotărât, nu veţi muri! 

lar când a urmat moartea, Satana a încercat să 
îi facă pe supraviețuitori să creadă că ea era 
numai o iluzie. Prin depersonalizarea celor 
care au murit, Satana a convins milioane de 
oameni că el avea dreptate, iar Dumnezeu este 
greșit. Acceptând mărturia ochilor şi a ure- 
chilor lor mai mult decât mărturia Bibliei, 
mulți au devenit experți în contactarea spiri- 
telor, în cadrul şedinţelor de spiritism. 

Adesea, Satana exploatează îngrijorarea 
acelora care au pierdut pe cei dragi și încearcă 
să îi conducă în capcana lui spiritistă, pretin- 
zând a fi cei iubiți de ei în mod deosebit. Ce 
deziluzie distrugătoare! Numai aceia care 
și-au fortificat minţile cu adevărul Bibliei vor 
fi în stare să se împotrivească acestui fel de 
atac. 

Un scump prieten al meu a lucrat mulți 
ani ca misionar în Africa. În timp ce el și soția 
lui trăiau într-un punct misionar izolat, fetița 
lor în vârstă de 3 ani a fost doborâtă de o fatală 
febră tropicală. Ei au înmormântat-o pe 
micuță pe un deal, peste drum de locuința lor. 
Câteva zile după aceea, mama era în bucătărie 
când ușa s-a deschis brusc și fetița a alergat 
de-a lungul camerei pentru a se arunca în 
brațele mamei. Vă puteți transpune în acea 
stare de groază? Și, culmea, fetița a strigat: 
Mamă, eu n-am murit! Eu n-am murit! 

Din fericire, acea mamă cunoștea adevărul 
Bibliei despre moarte, iar Dumnezeu i-a dat 
puterea să se roage pentru eliberarea de masca- 
rada satanică. Când ea a chemat Numele lui 
Isus, forma fetiţei a dispărut. 

Este acesta un caz excepțional? Din nefe- 
ricire, nu. Experienţe ca acestea s-au repetat 
iar și iar. Fără îndoială, există unii șarlatani ce 
și-au creat propriile iluzii însă trebuie să recu- 
noaștem că prinţul răului manipulează mintea 
oamenilor prin aptitudinile sale supranaturale 
în materie de înșelăciune. 

Gândiţi-vă pentru o clipă la implicaţii: 
milioane de oameni şi-au supus literalmente 
viața controlului demonilor, crezând că ei erau 
sfătuiți de cei dragi. Puteţi vedea monstruoasa 
ironie a situației? Nu puteți vedea cât de ușor 
poate Satana să înceapă a controla chiar viețile 
creștinilor care nu au înțeles adevărata învă- 
țătură a Bibliei despre moarte? Singura spe- 
ranță pentru oricine este Cuvântul lui Dum- 
nezeu. Însă etapa aceasta este fixată pentru 
majoritatea catolicilor și a protestanților, 
pentru a fi protejaţi de manifestarea finală a 
puterii satanice, întrucât ei au învăţat despre 
starea morților. 


Pedeapsa și răsplătirile la înviere 
Gândiţi-vă ce confuzie ar fi dacă răsplătirile 
și pedepsele s-ar aplica imediat după moarte! 

La ce ar mai servi o înviere? De ce trebuie să 
fie o înviere? Evident, fiecare suflet ar avea 
deja o soartă stabilită și farsa unora de a crede 
într-o judecată finală ar fi total de neînțeles. 
Toate asigurările pioase despre cei iubiți din 
ceruri, auzite la înmormântări, sunt pur și 
simplu repetări ale primei și marii minciuni a 
lui Satana. Descrierea imaginarului (suflete 
imateriale zburând departe de trup la moarte) 
nu este o sursă de mângâiere pentru cei 
întristați. Pavel a descris ipostaza în care cei 
neprihăniţi vor fi cu Domnul: Căci însuși 
Domnul, cu un strigăt, cu glasul unui arhanghel 
și cu trâmbița lui Dumnezeu, Se va pogori din 
cer; și întâi vor învia cei morți în Hristos. Apoi, 
noi cei vii, care vom fi rămas, vom fi răpiți toți, 
împreună cu ei, în nori, ca să întâmpinăm pe 
Domnul nostru în văzduh; şi astfel vom fi pentru 
totdeauna cu Domnul. Mângâiaţi-vă dar unii pe 
alții cu aceste cuvinte (1 Tesaloniceni 4:16-18). 
Pavel descrie aici calea și mijloacele prin 
care noi ajungem să fim totdeauna cu Domnul. 
Să nu trecem cu vederea cuvântul astfel, 
această formulare însemnând în acest fel. Prin 
acest cuvânt, apostolul a exclus orice altă cale 
de a fi cu Domnul. Apoi, ne sfătuiește: Mân- 
gâiaţi-vă dar unii pe alții cu aceste cuvinte. 
Nu poate fi nici o mângâiere în conceptul 
pseudocreștin care se referă la entități invi- 

zibile, intangibile, care părăsesc trupul la 
moarte ca să fie răsplătite sau pedepsite. Există 
mângâiere crezând că acei apropiați nemân- 
tuiți suferă pedeapsa focului ce nu poate fi 
stins? Poate fi vreo consolare în imaginea celor 
iubiți care privesc din ceruri, la situaţiile 
dramatice ale celor lăsaţi în urmă? Nu ne 
mirăm că apostolul Pavel a fost atât de clar în 
descrierea celei de-a doua veniri a lui Isus și a 
învierii, ca unica posibilitate pentru cineva de 
a fi cu Domnul după moarte și ca singura cale 
de a fi mângâiați la plecarea lor. 

Declarația magnifică a lui Pavel arată faptul 
că moartea și mormântul nu reprezintă sfâr- 
șitul. Va exista o trezire din somnul morții, 
când cei drepți vor primi darul nemuririi. 
Într-o clipă, într-o clipeală de ochi, la cea din 
urmă trâmbită. Trâmbiţa va suna, morții vor 
învia nesupuși putrezirii, iar noi vom fi schimbaţi. 
Căci trebuie ca trupul acesta, supus putrezirii, 
să se îmbrace în neputrezire și trupul acesta 
muritor să se îmbrace în nemurire (1 Corinteni 
15:52,53). Isus a spus: Nu vă miraţi de lucrul 
acesta, căci vine ceasul când toți cei din mor- 
minte vor auzi glasul Lui și vor ieși afară din 
ele. Cei ce au făcut binele vor învia pentru viață, 
iar cei ce au făcut răul vor învia pentru judecată 
(loan 5:28,29). 

Toţi cei morți vor învia ca să audă marea 
hotărâre a judecății. Fie că au mers la odihnă 
în urmă cu o mie de ani sau numai cu cinci 
minute înainte ca Isus să apară, timpul va fi 
numai ca o fracțiune de secundă (o clipă). 

Unii s-au întrebat de felul în care Hristos 
poate reface corpurile celor zdrobiţi, ale celor 
putreziţi, ale tuturor celor decedați din secolele 
trecute. Unii au fost arși de vii, alții au fost 
sfârtecați, alţii au coborât în mormintele 
mărilor. Va fi oare vreo problemă pentru 
Creatorul vieţii să aducă înapoi orice suflet și 
să refacă fiecare personalitate? Nicidecum! 
Acela care numără perii capului nostru și se 
îngrijește de păsările cerului, care cunoaște și 
susține Universul, nu va avea nici o dificultate 
în restaurarea identității fiecărui individ. 

Noi nu suntem capabili să înțelegem, dar 
putem crede. Există multe lucruri, ca de pildă 
televiziunea și computerele, care sunt taine 
pentru majoritatea celor ce beneficiază de ele, 
însă aceasta nu ne oprește să credem în ele. Dacă 
foarte mulți dintre noi sunt uluiți de comple- 
xitatea produselor electronice obișnuite, nu 
trebuie să ne așteptăm să înțelegem secretele 
puterii învierii. Cu toate acestea, putem avea 
încredere deplină că Dumnezeu va reda viața 
tuturor celor morți. 

Tâlharul de pe cruce 


Să privim la una dintre obiecțiile majore 
care au fost ridicate împotriva doctrinei biblice 
despre suflet și despre moarte. Există câteva 
texte ambigue, ce pot fi înțelese numai când 
sunt privite în lumina tuturor celorlalte re- 
ferințe despre acest subiect. Un exemplu de 
acest fel este experiența tâlharului de pe cruce. 
La prima vedere, s-ar părea că Isus a spus 
criminalului muribund că el avea să meargă 
în cer chiar în aceeași zi în care el murea. 

In context, tâlharul L-a rugat pe Isus, în 
ultimele momente ale vieţii lui: Doamne, 
adu-ți aminte de mine atunci când vei veni în 
împărăția Ta. Iar Isus i-a răspuns: Adevărat îți 
spun, astăzi vei fi cu mine în Rai (Paradis) (Luca 
23:42,43). 

Contrazic aceste texte toate celelalte 
versete pe care le-am citit despre acest subiect? 
Sună de parcă Isus și tâlharul ar fi ajuns chiar 
în aceeași zi în prezența lui Dumnezeu. Să 
permitem altor texte să clarifice taina. La trei 
zile după ce Isus vorbise cu tâlharul pocăit, în 
dimineața învierii, El se întâlnește cu Maria 
lângă mormântul deschis. Când ea a căzut la 
picioarele Sale pentru a 1 se închina, Isus 
spune: Nu mă ține, căci încă nu M-am suit la 
Tatăl meu. Ci du-te la fraţii Mei şi spune-le că 
Mă voi sui la Tatăl Meu şi la Tatăl vostru, la 

Dumnezeul Meu și la Dumnezeul vostru (loan 
20:17). 

Această exprimare a lui Isus conduce la o 
enigmă, punându-ne în încurcătură. Cum putea 
El oare să-l asigure pe tâlharul pocăit, trei zile 
mai devreme, că vor merge împreună în Cer 
în aceeași zi, când El nu ajunsese încă acolo? 
Paradisul și tronul Tatălui sunt chiar în același 
loc. loan a spus că pomul vieții era în mijlocul 
Paradisului lui Dumnezeu (Apocalipsa 2:7), 
peste râul vieţii care, la rându-i, izvora din 
tronul lui Dumnezeu (Apocalipsa 22:2). 
Aceasta plasează, în mod clar, prezenţa lui 
Dumnezeu în Paradis. Evident, dacă Isus nu a 
mers la Tatăl până în ziua în care a înviat, El 
nu Se putea sui în ziua morţii sale, cu trei zile 
mai devreme. 

Acestă taină este imediat clarificată când 
luăm în calcul contextul din Luca 23:43. Noi 
ar trebui să știm că textul manuscriselor 
originale ale Bibliei a fost scris într-o linie 
continuă, neexistând o separare a capitolelor, 
a frazelor, a propoziţiilor sau a cuvintelor. 
Când a fost tradusă Biblia și elaborată și 
versiunea King James (1611), cercetătorii au 
despărțit cuvintele, au inserat semne de 
punctuație și de ortografie, împărțind mai apoi 
și scrierile în capitole [Unii spun că ar fi 
făcut-o Stephan Langton (arhiepiscop de 

Canterburry), alții cred că Hugo a Santa Caro 
(cardinal spaniol), iar alţii, Robert Stephanus, 
un editor din Paris — N.tr.]. Deși au efectuat o 
muncă uriașă pentru îndeplinirea sarcinii 
încredințate lor, acești bărbați n-au fost inspi- 
rai. În mod necesar, a fost nevoie ca ei să 
utilizeze virgule pentru a da înțeles cuvintelor 
şi expresiilor traduse. Așa se explică faptul că, 
în Luca 23:43, ei au adăugat o virgulă înaintea 
cuvântului astăzi, ceea ce face ca textul să arate 
așa cum îl găsim. 

n această situație, virgula trebuia plasată 
după cuvântului astăzi, nu înaintea lui. Atunci, 
fraza ar fi citită: Adevărat îți spun astăzi, vei fi 
cu mine în Rai (Paradis). Aceasta ar aduce 
raportul biblic în armonie perfectă cu tot restul 
Bibliei. Și 

Cu alte cuvine, Isus i-a spus tâlharului: Îţi 
dau asigurarea astăzi — când se pare că nu pot 
mântui pe cineva, când ucenicii Mei M-au 
uitat, iar Eu mor ca un delincvent condamnat 
— îţi dau azi asigurarea că mâine tu vei fi cu 
Mine în Paradis. 

Este aceasta un amestec în raportul sfânt? 
Nu. Traducătorii n-au fost inspirați în mod 
divin mai mult decât suntem noi. Numai 
scriitorii originali au fost inspirați. Chiar 
punând virgula după astăzi, obţinem o con- 
formitate mai mare cu textul original decât 

punând-o înaintea cuvântului. Singura diferență 
este că în timp ce o variantă aduce armonie 
completă cu Scriptura, cealaltă conduce doar 
la o contradicție nefericită. Nu este nevoie de 
o privire supranaturală ca să decizi care este 
poziția corectă a virgulei. f 

Tâlharul a cerut numai ca Isus să Își aducă 
aminte de el când va veni în Împărăția Lui. El 
n-a cerut nici o răsplată în ziua morții. Acelaşi 
gând îl regăsim și la marele apostol al neamu- 
rilor, anticipând despărțirea sa de această viață. 
Căci eu sunt gata să fiu turnat ca o jertfă de 
băutură şi clipa plecării mele este aproape. 
M-am luptat lupta cea bună, mi-am isprăvit 
alergarea, am păzit credința. De acum, mă 
aşteaptă cununa neprihănirii pe care mi-o va 
da în „ziua aceea” Domnul, Judecătorul cel 
drept. Şi nu numai mie, ci și tuturor acelor ce 
vor fi iubit venirea lui (1 Timotei 4,6-8). 

Așa cum tâlharul pocăit și sfântul apostol 
Pavel și-au concentrat speranţa lor de 
răsplătire veșnică în ideea venirii | mpărăţiei 
lui Hristos, fie ca tot așa să fim și noi reamintiți 
în acea zi! 


Colecţia de predici 
. Armaghedon 
- Poate alege un om salvat să fie pierdut? 
. Inlătură harul lui Dumnezeu Legea? 
. Ochi închişi şi urechi astupate 
. Cum a căzut evoluţia la testul de ştiinţă 
. Este mai uşor să fii mântuit sau să fii pierdut? 
. Pâlpâirea omului sau flacăra lui Dumnezeu? 
. Satana în lanţuri 
. Contrafacerea confuză a lui Satana 
10. Spirite din ale lumi 
11.Hoţi în biserică 
12. De ce a zis Dumnezeu „Adu-ţi aminte“ 
13. De ce a căzut vechiul legământ 
14. Marele preţ al Crucii 
15. Focul iadului 
16. Este posibil să trăieşti fără a păcătui? 
17. Sânge în spatele cortinei 
18. Spirite ale morţilor 
19. Pârâul uscat 
20. Moartea în bucătărie 
21. În căutarea bisericii adevărate 
22. A fi ispitit - este acesta un păcat? 
23. Este duminica sacră cu adevărat? 
24. Cerul ... este ceva real? 
25. Intâlnire în spaţiu 
26. Răpirea secretă 
27. Punct fără întoarcere 
28. Omul bogat şi Lazăr 

